560. stjórnarfundur BSE 18.4.2017  
haldinn í Búgarði kl.11.

Mættir á fundinn: Gunnhildur, Birgir, Gestur, Guðmundur og Helga 1. varamaður. Sigurgeir ritaði fundargerð.

1. **Farið yfir fundargerð** nr. 559 og fundargerð aðalfundar og þær samþykktar.
2. **Styrkir til búgreinafélaga**. Á fundi í haust var frestað ákvörðun um styrk til búgreinafélaga á svæðinu. Ákveðið að styrkur til búgreinafélaga á svæðinu verði eingöngu í því formi að hafa aðgang að fundarsal auk smávægilegrar vinnu sem til fellur.
3. **Fundur um innflutning á fersku kjöti**. BSE hafði forgöngu um að haldinn var fundur sem bar yrirskriftina „Innflutningur á ferskum matvælum – hver er hættan?“ Þar héldu framsögu, Karl G. Kristinsson prófessor og yfirlæknir á sýklafræðideild Landspítalans. Hans erindi nefndist „Stafar lýðheilsu Íslendinga hætta af innflutningi á ferskum matvælum?“ Einnig Vilhjálmur Svansson dýralæknir og veirufræðingur á Tilraunastöð Háskóla Íslands í meinafræði að Keldum, hans erindi nefndist „Núverandi sjúkdómastaða er auðlegð sem okkur ber að verja.“ Fundarstjóri var Ögmundur Jónasson fyrrverandi ráðherra, en hann hafði skipulagt samskonar fund í Reykjavík fyrir nokkru og á Húsavík í sömu ferðinni norður.  
    Gunnhildur sagði frá því helsta sem fram kom á fundinum.
4. **Fundur með formanni starfshóps um endurskoðun á búvörusamningum.** Ákveðið að stefna að fundi þar sem Svanfríði Jónasdóttur verði boðið að koma til að skýra út vinnu í „starfshóp um endurskoðun á búvörusamningum“. Þar sem mikil fundatörn hefur verið undanfarið var ákveðið að stefna að því að slíkur fundur verði haldinn í haust. Á þann fund verða boðaðir forsvarsmenn búgreina á svæðinu.

Fundi slitið kl. 14.00  
SBH